L-Ewwel Pitazz – Noti 99-100 (għal paragrafi 471-480) L-Arċisqof ta' Vilnius f'dak iż-żmien kien ir-Rev. Romuald Jalbrzykowski (1876-1955). Huwa ggradwa mis-seminarju ta' Petersburg (1898-1902) u ġie ordnat saċerdot fl-1901. Sar professur fis-seminarju f'Sejny u kanonku tal-kapitlu ta' Sejny. Ġie evakwat fejn għal Petersburg fl-Ewwel Gwerra Dinija u mbagħad mar Minsk, fejn huwa mexxa attivitajiet pastorali, edukattivi u soċjali li kienu mimljin ħajja. Wara xi snin idur minn post għall-ieħor, huwa mar lura f'Sejny fl-1917. Ġie kkonsagrat Isqof fl-1918 u ħadem bħala Awżiljarju fis-sezzjoni Pollakka tad-Djoċesi ta' Sejny. Mill-1921 'l quddiem kien Delegat Appostoliku u fl-1926 sar l-ewwel Ordinarju tad-djoċesi l-ġdida ta' Lomza. Meta miet il-Metropolita ta' Vilnius, l-Arċisqof Jan Cieplak, huwa assuma l-kmand tad-djoċesi ta' Vilnius fit-8 ta' Settembru 1926. Fit-13 ta' Marzu 1940 ġie arrestat mill-Ġermaniżi u internat fil-monsasteru tal-Patrijiet f'Mariampol fil-Litwanja. Reġa' lura f'Vilnius fil-5 ta' Awwissu 1944. F'Diċembru tal-istess sena, reġa' ġie arrestat u għal darb'oħra ġie mitfugħ fil-ħabs f'Vilnius. Wara li spiċċat it-Tieni Gwerra Dinija, kellu jitrassferixxi għal Bialystok, fejn intefa' b'ruħu u ġismu għall-organizzazzjoni tal-Kurja Metropolitana, appunta saċerdoti f'parroċċi fejn ma kien hemm ħadd u laħħaq ma' ħafna affarijiet bżonnjużi. Fir-relazzjonijiet tiegħu mal-oħrajn, l-Arċisqof Jalbrzykowski kien bniedem ta' paċenzja. Imma miegħu nnifsu kien esiġenti ħafna. Huwa miet f'Bialystok fid-19 ta' Ġunju 1955. Dun Sopocko poġġa din il-kurunella tal-Ħniena Divina hekk kif tinsab hawnhekk fid-Djarju ta' Swor Fawstina, fuq il-faċċata ta' wara s-Santa (kopja tal-pittura ta' Kazimierowski f'Vilnius) u ġiet ippublikata mid-Dar Editriċi Cebulski fi Krakovja (Ara Ittri #75, 87-90).
Noti tad-Djarju ta' Santa Fawstina Kowalska (Noti 99-100) għal par. 471-480